Document ID: 32007D0873

KOMISJONI OTSUS,
18. detsember 2007,
millega kiidetakse heaks Bulgaaria esitatud riiklik programm salmonella kontrolliks liigi Gallus gallus aretuskarjades
(teatavaks tehtud numbri K(2007) 6353 all)
(Ainult bulgaariakeelne tekst on autentne)
(2007/873/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. novembri 2003. aasta määrust (EÜ) nr 2160/2003 salmonella ja teiste konkreetsete toidupõhiste zoonootilise toimega mõjurite kontrolli kohta, (1) eriti selle artikli 6 lõiget 2,
ning arvestades järgmist:
(1)
Määruse (EÜ) nr 2160/2003 eesmärk on tagada õigete ja tõhusate meetmete võtmine salmonella ja muude zoonoositekitajate avastamiseks ja kontrolliks tootmise, töötlemise ja turustamise kõikides asjaomastes etappides ja eriti esmatootmistasandil, et vähendada nende esinemissagedust ja nendega seotud ohtu rahva tervisele.
(2)
Komisjoni 30. juuni 2005. aasta määrusega (EÜ) nr 1003/2005, millega rakendatakse Euroopa Parlamendi ja nõukogu määrust (EÜ) nr 2160/2003 seoses ühenduse eesmärgiga vähendada teatavate salmonella serotüüpide esinemissagedust liigi Gallus gallus aretuskarjades ja muudetakse määrust (EÜ) nr 2160/2003, (2) on kehtestatud ühenduse eesmärk kõikide rahvatervise seisukohast oluliste salmonella serotüüpide esinemissageduse vähendamiseks liigi Gallus gallus aretuskarjades esmatootmistasandil.
(3)
Selle eesmärgi saavutamiseks peavad liikmesriigid kehtestama programmid salmonella kontrolliks liigi Gallus gallus aretuskarjades ning esitama need komisjonile kooskõlas määrusega (EÜ) nr 2160/2003.
(4)
Bulgaaria on esitanud oma riikliku programmi salmonella kontrolliks liigi Gallus gallus aretuskarjades.
(5)
Leiti, et Bulgaaria esitatud programm on kooskõlas ühenduse asjaomaste veterinaariaalaste õigusaktidega ning eelkõige määrusega (EÜ) nr 2160/2003.
(6)
Seepärast tuleks Bulgaaria esitatud riiklik kontrolliprogramm heaks kiita.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Bulgaaria esitatud riiklik programm salmonella kontrolliks liigi Gallus gallus aretuskarjades kiidetakse heaks.
Artikkel 2
Käesolevat otsust kohaldatakse alates 1. veebruarist 2008.
Artikkel 3
Käesolev otsus on adresseeritud Bulgaaria Vabariigile.
Brüssel, 18. detsember 2007

Labels: 0
18
6